**INVITATION TIL**

**Kursus i Foreningsudvikling - KREDS 1**

* **for bestyrelsesmedlemmer i DcH’s lokalforeninger**

**9-10. oktober 2021 - begge dage kl. 8.30 – 15.00**

**Fokus på foreningsledelse og foreningsudvikling**

Torben Stenstrup fra Foreningsudviklerne er kursusleder og vil med engagement, ledelsesmodeller, eksempler og masser af øvelser give inspiration til udvikling af bestyrelsesarbejdet i lokalforeningen. I efteråret 2019 gennemførte DcH også kurser med Torben, men nu er der nyt stof, og Torben er aktuel med sin nye bog ”Den attraktive forening”, som er en håndbog til foreningsledere. Alle deltagere modtager et eksemplar af bogen.

**Kurset bygger på spørgeundersøgelsen i DcH**

Primo september har DcH sammen med Foreningsudviklerne gennemført en onlinebaseret spørgeundersøgelse blandt alle lokalforeningsbestyrelser og kredsbestyrelser for at tage temperaturen på udfordringer og muligheder i det lokale arbejde. Vi udsender i efteråret en rapport med svar for hver kreds, og på kurset dykker vi ned i de vigtigste pointer for jeres kreds. Derfor er det vigtigt at 2 fra hver bestyrelse deltager og får udbyttet med hjem til resten af bestyrelsen.

**Formål og udbytte for deltagerne**

Målet med kurset er at give konkret inspiration og ny indsigt, som kan styrke arbejdet i bestyrelsen og i foreningen efterfølgende – og dermed skabe ”Den attraktive forening”. Udbyttet kan fx være:

* Redskaber og overblik til at spotte udfordringer og forbedringspunkter i foreningen
* Inspiration til hvad, der gør en forening attraktiv - og hvordan den kan blive dette
* Indsigt i konkrete ledelsesredskaber, der kan styrke rollen som succesfuld foreningsleder
* Træne ledelsestilgange i praksis, så det bliver virkeligt…
* Indsigt i egne personlige motiver og styrker som frivillig foreningsleder i DcH
* Udover bogen modtager deltagerne også skabeloner og cases, der er lige til at anvende selv

**Indhold og kursusprogram**

|  |  |
| --- | --- |
| **Tidsplan for begge dage** | **Indhold (udpluk)** |
| Kl. 8.30-9.00 Morgenmad  Kl. 9.00-12.00 Formiddagsmodul  Kl. 12.00-12.45 Frokost  Kl. 12.45-15.00 Eftermiddagsmodul  Kaffe og kage i løbet af eftermiddagen | * Hvad kendetegner ”Den attraktive forening”? * Hvad er foreningsledelsens hovedopgaver? * Hvad kan vi arbejde med fra DcH undersøgelsen * Arbejde med spørgeteknikker, anerkendende sprog, reflekterende teams og feedback * Ledelse af frivillige gennem kommunikation, anerkendelse og relationer * Otte handlescenarier for foreningsledelse i praksis * Konflikthåndtering og ledelse når det er svært * Dit personlige lederskab og egne valg som leder * Medlemsdemokrati og generalforsamling som fest |

**Tilmelding og praktiske oplysninger**

Kurset foregår hos Sport og Kulturcenter Brovst, Damengvej 2, 9460 Brovst.

Hver lokalforening kan sende to bestyrelsesmedlemmer til kurset.

Før kurset udsendes et deltagerbrev med en huskeliste over ting, deltagerne skal medbringe eller undersøge forud for kurset.

Kurset er gratis takket være sponsoraftalen med Agria Dyreforsikring, der har fokus på at styrke og kapacitetsudvikle DcH’s mange frivillige, og kredsen er vært med mad og lokaler.

Tilmelding foregår via klubmodul(du har modtaget invitation) og der er frist for sidste tilmelding den 4. oktober 2021.

Spørgsmål kan rettes til: Kredsformand Christian Ravn

**Vi glæder os til at se jer på Kurset i Foreningsudvikling!**

Hilsen

Hovedbestyrelsen, Sekretariatet, Kredsbestyrelsen og Foreningsudviklerne